मलाइका संग बर्थडे मनाने न्यूयॉर्क गए अर्जुन कपूर, देर रात दोनों एयरपोर्ट पर हुए स्पॉट
बॉलीवुड एक्टर अर्जुन कपूर और मलाइका अरोड़ा अपने रिश्ते को सबके सामने कबूल कर चुके हैं। जिसके बाद अब दोनों एक रोमेंटिक डेट के लिए गए हैं। अर्जुन के बर्थडे से एक रात पहले दोनों को एयरपोर्ट पर स्पॉट किया गया है। खबर के अनुसार ये दोनों अर्जुन का जन्मदिन मनाने न्यूयॉर्क में गए हैं। दोनों स्टार्स सोमवार देर रात एयरपोर्ट पर स्पॉट हुए।
इस दौरान मलाइका अरोड़ा रेड ड्रेस में दिखाई दीं। सफेद जूतों और काले एविएटर चश्मों के साथ वह बेहद ही खूबसूरत लग रही थीं। वहीं अर्जुन कपूर भी अपने रेगुलर लुक से थोड़ा अलग दिखाई दिए। इस दौरान वह क्लीन शेव में नजर आए। उन्होंने ब्लैक टी-शर्ट और टोपी लगाई हुई थी। बता दें कि अर्जुन 26 जून को 34 साल के हो जाएंगे। अर्जुन ने मई में ही अपने और मलाइका के रिश्ते को कबूला है।
उन्होंने इस दौरान कहा था कि 'मीडिया ने उनके रिश्ते को इज्जत दी इसलिए वो सामने आए। साथ ही इसका मज़ाक भी नहीं उड़ाया।' लेकिन शादी की बात से उन्होंने साफ इंकार कर दिया है। उन्होंने बोला है कि उन्हें शादी की अभी कोई जल्दी नहीं है।